dat de voirs sake ter memorien blive mochte welke tedele hnae
volght van woirde te woerde het es comen inde banck tot
wesemale voe meye en scepen aldaer een geheiten henric zeghers
begende aende meye te hebbe ene voerspreke de welke de meye hem
consenteerde welke henric met sine gelevden voerspreke segge dede
wezemale
hoe dat waer wee dat de meye van loeve gehacht en gevange hadde
iiii gesellen daer af de twee waen sijn soene en dand twee zijnr
sust kijnde beghende aende meye dat hise te recht en te vonnisse woude
stelle en gheve hen tichte sij woude hen vantwden so sij best consten
Also dat de meye van wesemale uut vsueck vande voirs henricke de vors
iiii gesellen dede slaen uute gevangenisse en bnghen in de banck daer
hi hen een aensprake dede met desen woerden seggende jan en henric
zeghers willem bollaerts en matheeus godevarts ic segghe v op en
aen als meye van wesemale inde name van mie jonck va wesemale
dat ghi alle viere vboert hebt uwe lijf en uwe goet en bi deser
redenen dat ghi in voerledene tiden comen zijt te conticke ond mine
jonck van wesemale en hebt daer hantdeedich geweest en gequetse
en gewondt ene gehete bouden den clerc de jongen van welk
quetsuere de selve bouden gestorven es en aflivich worden en wildi
dat kenne so kend die wettige waerheyt en wildijt ontkenne so biedic
dat te thoene met alsulker waerheyt als ic d toe behoeven sal
en altoes mette minsten daer ic mede gestaen mach inden rechte
hope en meyne so waer ic dat gethoenen can dat ghi daer aen
vboert selt hebbe uwe lijf en uwe goet tot mijns joncken behoef
van wesemale En segghe v voert op en aen dat ghi inden selve
genechte gequetst hebt een vrouwen psoen die sust es vanden
voirs bouden den clerc de jonge en dat ghi daer aen vrede gebroken
hebt want sij een ontsculdech wijf was en alle ontsculdighe na den
vlantrecht sculdech sijn vrede te hebben daer aen ghi oec vboert
et
hebt uwe lijf en uwe goet En of ghi hier jegen segghen wilt
het en is aldue geschiet na thoenisse dat ic d af biede so
ben ic des wel getroest tot den vonnisse der scepenen
Op dwelke de voirs jan en henric zeghers gebruede willem